Nagara Wa
Nagara Wa (Wa: Mēng Vax utawa Meung Va; Basa Cina: 佤邦, pinyin: Wǎ Bāng; Basa Myanmar: ; Basa Jawa: ꧋ꦟꦒꦫꦮ꧉) ya iku sawijining negara kang ora misuwur ing Myanmar lan saiki ing ngisoré pangawasan Wilayah Khusus Wa 2 laladan Shan Lor. Ibukutha negara iki ing Pangkham (Basa Cina: 邦康, pinyin: Bāngkāng, mbiyen jenengé Panghsang, 邦桑). Jeneng Wa dijupuk saka kelompok etnis Wa, singdadi panyatur basa Austrosiatik.

Mayoritas wong Wa nganut kepracayan animisme. Ana sing agamané Kristen utawa Buddha, tapi jumlahé sithik. Biyen Wa dijuluki "Wa Liar" karo Tentara Inggris amarga akehe tukang paten wong.

Pulitik lan Masarakat 
Negara Wa dipérang dumadi wilayah lor lan kidul kang kapisah siji lan sijine. Ing sisih kidul jembar laladané udakaral 13.000 km persegi (5.000 mil persegi) kang watesan karo Thailand lan dumadi 200.000 cacah jiwa. Gunggung laladan Nagara Wa ya iku . Tokoh pulitik nagara iki akèh-akèhé saka Wong Wa. Pamaréntah Wa nganggo sistem pulitik kaya Nagara Cina, ya iku nduwéni partai tunggal (Partai Persatuan Nagari Wa) lan komité sentral. Sacara de facto, Nagara Wa iku laladan swatantra (daerah otonom) saka Myanmar, sesambetan Myanmar lan Wa didasarké ing koeksistensi damai, ya iku Wa ngakoni pamaréntah pusat ngatur sekabehané nagara Myanmar.

Basa kerja ing Negara Wa ya iku Basa Cina.  Basa Mandarin kidul-kulon lan Basa Wa dinggo basa padinan, nanging ing sekolahan, basa sing digunaaké yaku Basa Mandarin Standar. Giyaran TV ing nagara iki migunakaké Basa Mandarin Standar lan Basa Wa. Komoditas nagara iki sakèhé didol menyang Cina. Ing nagara iki Renminbi ditetepaké minangka mata uang. China Mobile dhuwéni jangkauan sinyal ing pirang-pirang papan ing negara Wa..

Subdivisi 

Nagara Wa nduwéni 15 distrik.

Géografi 

Negara iki wujudé gunung-gunung, kanthi èrèngan kang jero. Titik ngisor dhéwé udakara 600 meter saka dhuwuré permukaan sagara, kanthi titik dhuwur dhéwé luwih saka 3000 meter. Wiwitané, Nagara Wa gantungké marang prodhuksi opium. Kanthi sengkuyungan saka Cina, Negara Wa wiwit nganakaké nandur karet lan teh. Nagara iki ngolah 220.000 hektar karet. Amargi urbanisasi saka pucuk gunung menyang dataran kang gembur, pungkasané warga uga nandur jagung, pari, lan sayur-sayuran. Puluhan warga mati amargi kecilakan saka munggah gunung. Nagara Wa sacara ékonomi gumantung marang Cina, amarga njurung sacara finansial lan nekakaké penasihat militer lan gaman. Negara iki nduwéni wates karo Cina dawané 82 mil (133 km).

Rujukan

Sitiran

Sumber 
 Hideyuki Takano, The Shore Beyond Good and Evil: A Report from Inside Burma's Opium Kingdom  (2002, Kotan, )
 Andrew Marshall, The Trouser People: a Story of Burma in the Shadow of the Empire. London: Penguin; Washington: Counterpoint, 2002. .
 The Wa State, Burma The National Strategy Forum Review
 
 Forbes, Andrew ; Henley, David (2011). Traders of the Golden Triangle. Chiang Mai: Cognoscenti Books. ASIN: B006GMID5.
 Midnight in Burma. Ein Roman über die Tochter eines Generals im Wa-Staat, nicht gerade historisch mit vielen historischen Fehlern, aber sehr spannend geschrieben, Alex O'Brien. Asia Books  (2001).
 Dr. Ba Nyan, Who are the Wa?

Pranala Jawi 
 Wa state News Bureau(Sina blog)
 Television news broadcast from Wa State
DEA Page
Wa - Burma Issues

Wa people
Geography of Myanmar
Separatism in Myanmar
Unrecognized or largely unrecognized states
Chinese-speaking countries and territories
States and territories established in 1989
Illegal drug trade in Southeast Asia
Military dictatorships
Enclaves and exclaves